Kurse për të reaguar ndaj ngacmimeve seksuale
Kompanitë punësojnë specialistë për të ndihmuar punonjësit të mësojnë mënyra për të luftuar ngacmimet seksuale
Akuzat e ngritura kohët e fundit për sjellje të papërshtatshme dhe ngacmime seksuale nga producenti i Hollivudit Harvey Weinstein po ndjehen edhe në nivelet më të larta të botës së biznesit. Burra në poste të rëndësishme janë përballur me akuza të ngjashme. Akuzat kanë rritur ndërgjegjësimin mbi kufirin e pranueshëm që ndan një shaka mes miqsh nga një koment ngacmues që mund t’i paraprijë një akti të paligjshëm. Korrespondentja Carolyn Presutti na njeh me një kurs special që u mëson pjesëmarrësve se çfarë duhet bërë kur vërejnë një akt ngacmimi seksual: Potter’s House nuk është thjesht një kafene. Përveç kafesë së mëngjesit, klientët gjejnë këtu edhe një vend ku mund të qetësohen, ose të punojnë. Menaxherët donin të krijonin një frymë komuniteti. Për këtë arsye e lëvizën makinën e ekspresit nga një qoshe e dyqanit tek banaku kryesor ku punonjësit të komunikonin më direkt me klientët gjatë punës. Këto kohë, kur po diskutohen gjerësisht akuzat për ngacmime seksuale kundër individëve të fuqishëm, industria e shërbimit ushqimor po analizon si komunikon stafi i shërbimit me klientët. tregon një punonjës në kafene. Për këtë arsye menaxherët sollën specialistë për të ndihmuar në trajnimin e stafit. thotë specialistja e trajnimit. Melissa Yeo u mëson pjesëmarrësve si të ndërhyjnë për të qetësuar situatën. Pjesëmarrësit diskutojnë se si në industrinë e shërbimit ushqimor, ku ka një hierarki të qartë mes klientit dhe punonjësit, ka terren për diskriminim. tregon një punonjëse. thotë një punonjëse tjetër. Ka rrëfime edhe për sulme: Në trajnim pjesëmarrësit diskutojnë spektrin e akteve të ngacmimit seksual. Ata luajnë role për të kuptuar ndikimin e veprimeve të tilla. Ideja është që me këtë ndërgjegjësim, ata do të jenë në gjendje të mbrojnë kolegët, por edhe të dinë të reagojnë kur janë vetë objekt i ngacmimeve të tilla.